|  |  |  |
| --- | --- | --- |
|  |  | Професионална гимназия по електропромишленост и текстил  „ Захари Стоянов” |

6450, гр. Харманли, ул. „Любен Каравелов” № 1, E-mail: pgett@abv.bg http://pget-harmanli.com

тел.: Директор - 0373 85068; 0879171464; Техн.секретар – 0879374209; Гл. счетоводител - 0895393666

**ЗАПОВЕД**

№ 104/12.10.2021 г.

На основание чл. 259, ал. 1 от ЗПУО, във връзка с чл. 31, ал.1, т. 2 и т. 15 от Наредба № 15 от 22 юли 2019 г. за статута и професионалното развитие на учителите, директорите и другите педагогически специалисти и чл. 40а, ал. 1 от Наредба № 10 от 01.09.2021 г. за организация на дейностите в училищното образование, във връзка със Заповед № РД09-3057/08.10.2021 г. на МОН и Заповед № РД09-3160/12.10.2021 г. на МОН в съответствие с Насоките за обучение и действия в условията на извънредна епидемична обстановка в училищата през учебната 2021/2022 година

**НАРЕЖДАМ**:

1. Преустановяване на присъствения образователен процес за учениците от ПГЕТ „Захари Стоянов“, гр. Харманли, както следва:

* **VIIIа и XIа клас - до 13.10.2021 г**., включително;
* **VIIIб, IXа и Xа клас - до 14.10.2021 г**., включително;
* **VIIIв, IXб, IXв, Xб и XIIа клас - до 15.10.2021 г**., включително.

1. За определените в т. 1 график за учениците от посочените класове да се организира, доколкото и ако е възможно, от разстояние в електронна среда чрез използване на средствата на информационните и комуникационните технологии.
2. Обучението от разстояние в електронна среда обхваща самия образователен процес: подготовката на учебни материали и образователни ресурси, онлайн консултации с ученици и родители, проверка и отчитане изпълнението на възложени задачи, обратна връзка с учениците/родителите и др.
3. Обучението на учениците се осъществява от разстояние в електронна среда чрез използване на средствата на информационните и комуникационните технологии:

3.1. електронния дневник;

3.2 електронни платформи Google G Suite за образованието, Google classroom (https://classroom.google.com);

3.3. различни приложения, инструменти, ресурси (напр. Shkolo BG, Уча.се);

3.4. електронните варианти на учебници и електронните ресурси на редица доставчици;

3.5. социалните мрежи чрез групите на класовете, (вайбър, месинджър, скайп) и др.

1. Дневното разписание на учениците, които ще се обучават ОРЕС е, както следва:

|  |  |
| --- | --- |
| **№** | **ОРЕС** |
| 1 час | 8,00 - 8,40 |
| 2 час | 8,55 - 9,35 |
| 3 час | 9,50 - 10,30 |
| 4 час | 10,55 - 11,35 |
| 5 час | 11,50 – 12,30 |
| 6 час | 12,45 – 13,25 |
| 7 час | 13,40 – 14,20 |
| 8 час | 14,35 – 15,15 |

1. Обучението е насочено към придобиване на общообразователна и професионална подготовка.
2. За времето на осъществяване на обучение от разстояние в електронна среда разпоредбите за текущо оценяване по смисъла на Наредба № 11 от 01.09.2016 г. за оценяване на резултатите от обучението на учениците се прилагат ако и доколкото е възможно. Учителите може да осъществяват текущи изпитвания за установяване на постигнатите резултати и по своя преценка да поставят текущи оценки, вкл. и в училищната документация. Учителите може да продължат да водят бележки за ангажираността, активността, резултатите от работата и напредъка на съответния ученик и при необходимост да предоставят обратна връзка на родителите. Контролни работи може да се провеждат само при наличие на технически условия, гарантиращи безпроблемно и обективно протичане в определения период от време.
3. Когато са налице обективни пречки за осъществяване на обучение в електронна среда от разстояние, може да се прилага друг подходящ начин, за което педагогическият специалист уведомява директора на училището.
4. Класните ръководители на паралелките в срок до 12.10.2021 г. да запознаят с настоящата заповед учениците и родителите с необходимите пояснения и аргументация.
5. В срок до 13.10.2021 г. заповедта да бъде публикувана на интернет страницата на училището от Мария Върбанова Митева, на длъжност Старши учител, общообразователен учебен предмет в гимназиален етап.

Заповедта се издава, поради необходимост от предприемане на мерки за ограничаване разпространението на COVID-19 с цел опазване на живота и здравето на учениците, педагогическите специалисти, работниците и служителите в училище.

Настоящата заповед влиза в сила от 13.10.2021 г. и се прилага до 15.10.2021 г.

Настоящата заповед да се сведе до знанието на педагогическите специалисти срещу подпис от Габриела Русева – на длъжност технически секретар.

Контрол по изпълнение на заповедта ще осъществявам лично.

**Директор**:

Соня Георгиева Илиева .....................